cyanic-selkie/wikianc huggingface dataset:
Kaupallinen avaruustoiminta
Historia
Noin 30 minuutin kestoiset paraboliset lennot avaruuden rajoille ja alas ovat kertaluokkaa yksinkertaisemmat ja edullisemmat. Ensimmäisissä hankkeissa lentolipun hinnaksi tavoitellaan joitain satoja tuhansia euroja. Yritysten miehitetyt lennot ovat suunnittelu- ja kokeiluasteella. Esimerkiksi Virgin Galactic suunnittelee aloittavansa miehitetyt lennot yli 100 kilometrin korkeuteen vuonna 2014.
Perusmarkkina: kantorakettilaukaisut ja tietoliikennesatelliitit
Vuosina 2005–2006 Venäjä teki puolet maailman kantorakettilaukaisuista ollen suurin kaupallinen toimija alalla. Vuoden 2005 tilastojen mukaan tulot laukaisuista jakautuivat seuraavasti
Vuosina 2005, 2006 ja 2007 Venäjä on johtanut rakettilaukaisuliiketoiminnassa. Vuonna 2007 se teki 26 laukaisua, joka on noin 40 % kaikista.
Tietoliikennesatelliittien markkina on kaupallinen, yksityiset yritykset operoivat tietoliikennesatelliitteja ja niiden transpondereita vuokrataan TV-ohjelmia välittäville yhtiöille tai satelliitit ja palvelu ovat samassa yhtiössä. Suuret tietoliikennesatelliittiyhtiöt INTELSAT, EUTELSAT, INMARSAT on kaikki perustettu valtioillisten omistajien varaan ja valtioiden subventoihin. Ne on yksityistetty 1990-luvulla, joten niiden pitkän aikavälin toimivuutta markkinoiden ehdoilla ei ole koeteltu. Vuonna 2010 onkin alettu Länsi-Euroopassakin enenevästi puhua siitä, että yksityiset satelliittioperaattorit vuokraisivat asevoimille tietoliikennekapasiteettia, joka kuulostaa subventioilta. Tietoliikennesatelliittien liiketoimintaan ovat kuuluneet myös geostationaarisen radan satelliittipaikkojen myynti – etenkin Tyynenmeren pienet ekvaattorilla sijaitsevat saarivaltiot ovat tehneet näin.
Satelliittipaikannus GPS on luonut suuren päätelaite-, kartta- ja palvelumarkkinan.
Elon Muskin avaruusyhtiö SpaceX tekee kierrätettävällä Falcon Heavy -kantoraketillaan avaruuslentoja 90 miljoonalla dollarilla. Nasan tulevan SNS-kantoraketin lennon kulut ovat miljardi dollaria. Jeff Bezosin avaruusyhtiö Blue Origin on tulossa markkinoille 2020-luvulla. SpaceX:n suunnittelema 106-metrinen Big Falcon -kantoraketti voisi kyydittää Marsiin ja takaisin yli sadan ihmisen siirtokunnan elämiseen varusteineen, joilla voi aloittaa elämän Marsissa. Sillä voisi myös lentää Lontoosta Sidneyyn alle tunnissa avaruuden kautta.
Tulevaisuuden näkymiä
On esitetty myös avaruuspohjaista sähköntuotantoa. Aurinkoenergiaa kerättäisiin avaruudessa olevilla suurilla aurinkopaneelisatelliiteilla ja tämä energia lähetettäisiin edelleen mikroaalloilla maan päälle. Neuvostoliiton on arveltu testanneen langatonta sähkönsiirtoa avaruudesta maahan 1970-luvun lopulla.
C. K. Prahalad
Coimbatore Krishnarao Prahalad (tamiliksi:கோயம்புத்தூர் கிருஷ்ணராவ் ப்ரஹலாத்) (1941 Coimbatore, Tamil Nadu, Intia – 16. huhtikuuta 2010) oli professori, liikkeenjohdon teoreetikko ja yrityskonsultti. Hän hoiti päätyönään yritysstrategian Paul and Ruth McCracken Distinguished University Professor -professuuria Michiganin yliopiston Ross School of Businessissa.
Prahaladin tutkimustyö keskittyi yritysstrategioihin, erityisesti pääjohdon rooliin monialaisissa ja globaaleissa yrityksissä, sekä seuraaviin käytäntöihin. Hän tutki myös uusia markkinoita, maailman köyhiä ja uusia innovatiivisia yritysmalleja, joista voisi olla apua köyhyyden poistamisessa. Prahalad oli kiinnostunut malleista, kuinka palvella tuottavasti köyhien (hän kutsui ryhmää termillä pyramidin pohja, ) tarpeita. Muita häneltä lähtöisin olevia yleiseen käyttöön vakiintuneita termejä ovat muun muassa strateginen aikomus sekä Gary Hamelin kanssa keksitty ydinosaaminen.
Yrityskonsulttina Prahaladin asiakkaisiin kuuluivat muun muassa AT&T, Citicorp, Oracle ja Unilever. Hän toimi myös The Indus Entrepreneurs (TIE) -yhtiön hallituksessa. Prahalad kuului liikkeenjohdon teoreetikkojen kärkikymmenikköön kaikissa merkittävissä selvityksissä viimeisen kymmenen vuoden aikana.
Nuoruus
Prahalad syntyi yhdeksänlapsiseen perheeseen. Hänen isänsä oli tunnettu sanskritin tutkija ja juristi Chennaissa, Intiassa.
C. K. Prahalad palkattiin 19-vuotiaana Union Carbiden akkutehtaalle, jossa hän työskenteli neljä vuotta. Prahalad muisteli sen aikaista kokemustaan merkittävänä muutospisteenä elämässään.
Eräänlaisen valaistuksen kokeneena Prahalad ryhtyi opiskelemaan ja suoritti tekniikan kandidaatin tutkinnon Madrasin yliopistossa vuonna 1960. Sieltä hän jatkoi Indian Institute of Managementiin Ahmedabadissa (IIMA). Siellä ollessaan hän rakastui lähiyliopiston opiskelijaan. Viiden vuoden vakuuttelu perheille tuotti tulosta, ja pariskunta vihittiin. Naimisiinmenon jälkeen he lähtivät Harvardin yliopistoon, jossa Prahalad teki kahdessa vuodessa tohtorinväitöksen aiheesta monikansallinen johtaminen.
Tohtorinväitöksen jälkeen pariskunta palasi Intiaan ja Prahalad alkoi opettaa IIMAssa. Hänen näkemyksensä globaalista kaupankäynnistä ei kuitenkaan ollut intialaisnationalistien mieleen, joten hän päätti palata Yhdysvaltoihin, missä Michiganin yliopisto palkkasi hänet apulaisprofessoriksi.
Shades of God
Shades of God on englantilaisen Paradise Lost -yhtyeen kolmas studioalbumi vuodelta 1992. Yhtyeen tyyli oli hiljalleen muuttumassa ensilevyjen raaemmasta ilmaisusta kohti puhtaampaa ilmaisua, mutta albumin kappaleet ovat siitä huolimatta pitkiä ja raskaita doom metal -kappaleita, joissa laulaja Nick Holmes murahtelee puhtaamman laulun sijasta. Yhtyeen suurimpiin ja tunnetuimpiin hitteihin kuuluva ”As I Die” julkaistiin alun perin vain cd- ja kasettiversioiden mukana, vinyylipainoksesta kappale jätettiin pois. Syynä tähän oli Greg Mackintoshin mukaan se, että muut jäsenet eivät pitäneet kappaleesta. "As I Die" osoittautui kuitenkin niin suosituksi, että yhtye julkaisi kappaleen samannimisen EP:n myötä, ja teki kappaleesta myös ensimmäisen videonsa. Video tehtiin lisäksi myös albumin kappaleesta ”Pity the Sadness”.
Shades of God ja As I Die -EP tekivät yhtyettä entistä tunnetummaksi Euroopassa. Ennen levyn julkaisua Paradise Lost vieraili Suomessakin, soittaen Helsingin Kulttuuritalolla 16. maaliskuuta 1992 Sepulturan kanssa.
Paradise Lost oli kappaleellaan "No Forgiveness" mukana myös musiikkilehti Kerrang!'in julkaisemalla neljän kappaleen split-singlellä, joka sisälsi yhden kappaleen eri artisteilta. Split-single julkaistiin 1992.
Mihály Mayer (piispa)
pienoiskuva|Mihály Mayer vuonna 2010.Mihály Mayer (s. 31. tammikuuta 1941) on unkarilainen roomalaiskatolinen piispa. Hänet vihittiin papiksi Pécsin hiippakuntaan 21. kesäkuuta 1964 ja nimitettiin sen vihkipiispaksi sekä Giru Marcellin titulaaripiispaksi 23. joulukuuta 1988. Piispaksi vihkiminen seurasi 11. helmikuuta 1989. Pääkonsekraattorina toimi László Paskai, jota avustivat László Dankó ja István Seregély.
Vuolijoki
Vuolijoki on Suomen entinen kunta, joka sijaitsi Kainuun maakuntaan kuuluvassa Kajaanin seutukunnassa, Oulun läänissä. Vuolijoen naapurikuntia olivat Kajaani, Kestilä, Paltamo, Pyhäntä, Sonkajärvi, Vaala ja Vieremä.
Vuolijoen ollessa itsenäisenä kuntana sen väkiluku oli 2 643, ja väestötiheys 3,8 asukasta/km². Vuolijoen alueen pinta-ala on 896,78 km², josta 207,87 km² on vesistöjä. Vuolijoen suurin vesistö on Oulujärven Ärjänselkä.
Vuolijoki oli Itä-Suomen metalliteollisuuden keskus. Vuolijoen kuntaan kuulunut Otanmäki on merkittävä Škoda Transtech Oy:n vaunutehtaan vuoksi.
Historia
vasen|pienoiskuva|Kajaanin aluemuutokset vuosina 1915–2007. Vuolijoki muodostettiin Kajaanin mlk:n ja Säräisniemen alueista vuonna 1915. Nimenä Vuolijoki esiintyy jo 1500-luvun asiakirjoissa. Varhaisimpia mainintoja ovat Woli joen niemi (1555), Wolilax (1605), Wuolilax by (1642), Wuoli jocki by (1654) ja Wuolijoki by (1673). Nimen tausta ei ole selvä: suomen kielessä vuoli tarkoittaa 'katon vaakasuoraa tukipuuta', karjalassa 'sillan kannatinparrua'. Todennäköisimmin kyseessä on kuitenkin saamelaista alkuperää oleva nimi, joka on tarkoittanut yksinkertaisesti "alajokea" (vrt. pohjoissaamen vuolli 'ala-').
Vuolijoen kirkko rakennettiin 1907. Vuolijoen kunta perustettiin 11.12.1915 Penttilän talossa pidetyssä perustamiskokouksessa. Vuolijoen kunnan perustamisen yhteydessä päätettiin rakentaa toimitilat.
Maatalousvaltainen kunta teollistui vahvasti 1950-luvulla Otanmäen malmikaivoksen myötä. Myöhemmin Vuolijoelle perustettiin myös Vuorokkaan kaivos.
Kunta liitettiin Kajaanin kaupunkiin vuoden 2007 alussa.thumb|250px|[[Vuolijoen kirkko on yksi alueen merkittävimmistä nähtävyyksistä]]
QwaQwa
QwaQwa oli yksi Etelä-Afrikan alueelle apartheid-järjestelmän aikana perustetuista mustien kotimaista eli bantustaneista. Sen pinta-ala oli 655 km² ja se sijaitsi Oranjen vapaavaltion provinssin alueella lähellä Lesothon rajaa. QwaQwan pääkaupunkina toimi Phuthaditjhaba. QwaQwa oli määritelty besotho-heimon kotimaaksi ja siellä asui noin 180 000 ihmistä. QwaQwa julistettiin itsehallintoalueeksi 1. marraskuuta 1974 ja sen päällikköministerinä toimi sen olemassaolon ajan Kenneth Mopeli. 27. huhtikuuta 1994 se liitettiin takaisin Etelä-Afrikkaan ja on nykyisin osa Vapaavaltion -provinssia.
Kansalaisfoorumi
Kansalaisfoorumi voi tarkoittaa
Rick Vaive
Richard Claude "Rick" Vaive (s. 14. toukokuuta 1959 Ottawa, Ontario) on kanadalainen entinen ammattilaisjääkiekkoilija, pelipaikaltaan oikea laitahyökkääjä.
Juniorivuodet ja WHA
Vaive teki ammattilaisdebyyttinsä vuonna 1978 Birmingham Bullsissa WHA-liigassa. Hän keräsi Bullsin riveissä 59 tehopistettä 75:ssä runkosarjaottelussa, 26 maalia ja 33 syöttöpistettä, ja oli näin seuransa paras pistemies. Jäähyminuutteja hänelle kertyi 248, joka oli tuolla kaudella eniten koko liigassa.
James Pike
James Albert Pike (14. helmikuuta 1913 – syyskuu 1969) oli yhdysvaltalainen episkopaalisen kirkon pappi. Hänet vihittiin papiksi vuonna 1946, ja hän toimi Kalifornian piispana vuosina 1958–1966. Pike oli kristittyjen keskuudessa radikaali ajattelija, joka kyseenalaisti useita uskon perusoppeja.
Rick Vaive
NHL-ura
WHA kuopattiin kauden 1978–1979 jälkeen ja Vaive sai vuonna 1979 NHL-varauksen Vancouver Canucksiin, joka varasi hänet numerolla viisi varaustilaisuuden ensimmäisellä kierroksella. Hän debytoi NHL:ssä lokakuussa 1979 ottelussa, jossa Canucks kohtasi St. Louis Bluesin.
James Pike
Vuonna 1966 Piken poika Jim teki itsemurhan New Yorkissa. Tämän jälkeen Pike väitti todistaneensa toistuvaa poltergeistia kotonaan. Hän pyrki aktiivisesti yhteyteen edesmenneen poikansa kanssa jopa meedio Arthur Fordin välityksellä. Hän kuoli epäselvissä olosuhteissa syyskuussa 1969 autonsa hajottua Israelin autiomaahan.
Rick Vaive
NHL-ura
Syyskuussa 1987 Maple Leafs kauppasi Vaiven, Steve Thomasin ja Bob McGillin Chicago Blackhawksiin vaihdossa Ed Olczykiin ja Al Secordiin. Vaive pelasi Blackhawksissa puolitoista kautta ja teki ainoalla täydellä Blackhawks-kaudellaan 69 pistettä, 43 maalia ja 26 syöttöpistettä, 76:ssa runkosarjaottelussa. Blackhawks kauppasi Vaiven Buffalo Sabresiin 26. joulukuuta 1988 vaihdossa Adam Creightoniin. Sabres-vuodet olivat Vaivelle pisteiden valossa hänen NHL-uransa heikoimpia. Kaudella 1991–1992 Vaive pelasi ensimmäistä kertaa urallaan farmisarjassa, Rochester Americansissa AHL-liigassa. Syyskuussa 1992 hän teki vapaana agenttina sopimuksen Vancouver Canucksin kanssa, mutta pelasi koko seuraavan kauden AHL:ssä Vancouverin silloisessa farmiseurassa Hamilton Canucksissa. Pelaamisen lisäksi hän toimi Hamiltonissa myös apuvalmentajana. Vaive lopetti ammattilaisuransa vuonna 1993.
Vaive pelasi NHL-urallaan 876 runkosarjaottelua, joissa hän teki yhteensä 788 tehopistettä, 441 maalia ja 347 syöttöpistettä. Hän pelasi myös 54:ssä NHL:n pudotuspeliottelussa, joissa hän teki 27 maalia ja antoi 16 maaliin johtanutta syöttöä. Vaive hallitsi myös kovan fyysisen pelin, mistä kertovat myös hänen jäähylukemansa etenkin NHL-uran alkupuolelta. Vaivelle kertyi NHL:ssä 1445 jäähyminuuttia runkosarjassa ja 111 pudotuspeleissä.
Maajoukkue
Vaive edusti Kanadaa kahdesti aikuisten jääkiekon maailmanmestaruuskilpailuissa, vuosina 1982 ja 1985. Vuoden 1982 MM-kilpailuissa hän oli voittamassa pronssia ja vuoden 1985 MM-kilpailuissa hopeaa.
Valmentajaura
Pelaajauransa jälkeen Vaive on toiminut pitkään jääkiekkovalmentajana. Vuodesta 1993 vuoteen 1998 hän toimi ECHL-seura South Carolina Stingraysin päävalmentajana ja johdatti seuran vuonna 1997 liigan mestaruuteen. Vuodesta 1998 vuoteen 2000 hän toimi päävalmentajana AHL-seura Saint John Flamesissä ja kaudella 2000–2001 OHL-seura Mississauga Ice Dogsissa. Kaudella 2004–2005 hän toimi Major League Hockey Ontario Senior AAA -liigassa pelaavan Dundas Real McCoysin päävalmentajana. Ennen Real McCoysin päävalmentajuutta Vaive oli pelannut seuran riveissä kahdella kaudella.
Yleisluistelun Suomen-mestaruuskilpailut 1922
Suomen vuoden 1922 yleisluistelumestaruuksista kilpailtiin Helsingissä 29.-30. tammikuuta. Kilpailupaikka oli Kaisaniemen puiston edustalla olevalla lahdella. Ohjelmassa oli vain miesten kilpailu. Mestaruus ratkesi sijalukupistein. Loppupisteisiin huomioitiin vain kaikki matkat luistelleet. Clas Thunberg ja Arvo Tuomainen päätyivät samoihin sijalukupisteisiin, mutta Thunbergin tulosten mukaiset pisteet olivat 206,323 ja Tuomaisen 206,588.
Miesten yleismestaruus
<br style="clear:both;"/>
Aspindzan piirikunta
Aspindzan piirikunta on piirikunta Samtskhe-Džavakhetin hallintoalueella Georgiassa. Piirikunnassa on noin 10 372 asukasta (vuonna 2014) ja sen pinta-ala on 825 neliökilometriä. Piirikunnan keskus on Aspindzan kaupunkityyppinen taajama, joka sijaitsee Mtkvari-joen varrella.
Piirikunnan alueella on useita merkittäviä nähtävyyksiä, kuten 1200-luvun vaihteessa rakennettu Vardzian luolaluostari, Vanis Kvabebin luolaluostari, jonka rakentaminen on aloitettu 700-luvulla, Tmogvin keskiaikainen linnoitus ja Khertvisin linnoitus, yksi Georgian vanhimmista. Kaikki edelliset sijaitsevat Mtkvarin varrella, Khertvisi Mtkvari- ja Paravani-jokien yhtymäkohdassa. Aspindza tunnetaan lisäksi vuonna 1770 käydystä Aspindzan taistelusta, jossa kuningas Erekle II voitti turkkilaiset.
Päämies–agentti-ongelma
Päämies–agentti-ongelmalla (myös esimies–alainen-ongelma) tarkoitetaan taloustieteessä tilannetta, jossa päämies palkkaa agentin toimimaan puolestaan epätäydellisen tai epäsymmetrisen informaation vallitessa. Tyypillinen esimerkki on työnantaja, joka ei pysty valvomaan, kuinka paljon tai tehokkaasti työntekijä tekee töitä. Päämies yrittää saada alaisensa toimimaan tahtomallaan tavalla: työskentelemään parhaan kykynsä mukaisesti yrityksen etua ajaen ja ottamaan oikeita riskejä. Yksi ratkaisu on tehdä alaisesta yrityksen omistaja, jolloin tällä on aito kannustin toimia yrityksen parhaaksi. Motivointiongelma voidaan siis yrittää ratkaista tehokkuuspalkkaus- ja voitonjakojärjestelmillä.
Päämies–agentti-ongelmaa analysoidaan peliteorian avulla.
Saudi-Arabian Grand Prix 2021
Saudi-Arabian Grand Prix 2021 (virallisesti Formula 1 STC Saudi Arabian Grand Prix 2021) oli Formula 1 -kauden 21. osakilpailu, joka ajettiin 5. joulukuuta Jeddah Corniche Circuitin katuradalla Jeddassa Saudi-Arabiassa.
Vapaat harjoitukset
Ensimmäisissä vapaissa harjoituksissa tallit keskittyivät tiedon keräämiseen ja nopeiden kierrosten ajamiseen uudella kilparadalla. Uuden radan suurin haaste oli kuljettajien jumiutuminen ruuhkaan nopealla ja kapealla radalla. Red Bullin Max Verstappenille haasteina olivat lisäksi ratakivetyksien päältä ajaminen. Ensimmäisten vapaiden harjoitusten nopein oli Mercedeksen Lewis Hamilton ennen Verstappenia ja Mercedeksen Valtteri Bottasta.
Toisissa vapaissa harjoituksissa mestaruudesta taistelevilla kuljettajilla oli vaikeuksia, kun Hamilton oli lähellä osua kierroksensa aikana Haasin autoon, mutta Hamilton välttyi kolarilta, ja Verstappenilla puolestaan oli vaikeuksia eturenkaidensa toimivuuden kanssa. Vastaavasti Haasilla oli vaikeuksia, kun Mick Schumacher osui lievästi ratavalliin ja Nikita Mazepin puolestaan pyörähti radalla. Harjoitusten merkittävin kolaritilanne koettiin, kun Ferrarin Charles Leclerc menetti autonsa hallinnan, liukui seinää päin ja aiheutti kolarillaan punaiset liput radalle. Hamilton oli myös toisten vapaiden harjoitusten nopein, Bottas toinen ja AlphaTaurin Pierre Gasly kolmas.
Perjantain vapaista harjoituksista kerätyn kuljettajapalautteen perusteella FIA asetti vaatimuksen, että kuljettajat eivät saa ajaa radalla liian hitaasti ja nopealla kierroksella olevien kuljettajien täytyy saada riittävä ajoväli aikakierroksellaan. Kolmansien harjoitusten alussa kuljettajat odottivat auringonlaskua totutellakseen pimeään iltavalaistuun rataan. Hamilton ajoi harjoitusten aikana hitaasti radalla, jolloin Gasly ja Mazepin olivat lähellä osua häneen nopeilla aikakierroksillaan. Hamilton sai tilanteesta vain varoituksen tuomaristolta. Aston Martinin Lance Stroll menetti mahdollisuutensa nopeaan aikakierrokseen, kun hänen renkaansa rikkoutui kierroksen aikana. Verstappen oli kolmansien vapaiden harjoitusten nopein, Hamilton toinen ja Red Bullin Sergio Pérez kolmas.
Icon
Icon on englantilaisen Paradise Lost -yhtyeen neljäs studioalbumi vuodelta 1993. Yhtyeen musiikillinen linja oli muuttunut vähitellen vuosien mittaan death metalista tummasävyiseksi gootti/doom-metaliksi, ja Icon-albumilla laulaja Nick Holmes hylkäsi lopullisesti death metal -murahtelun, laulaen matalasti mutta puhtaasti.
Saudi-Arabian Grand Prix 2021
Aika-ajot
Aika-ajojen ensimmäisessä osiossa Verstappen ajoi nopean kierrosajan, kun Mercedeksen kuljettajilla oli puolestaan vaikeuksia ajovirheiden ja moottorivikojen vuoksi. Aston Martinilla mahdollisuudet jatkopaikkaan menivät, kun Stroll ja Sebastian Vettel jäivät ruuhkaan ja karsiutuivat.
Icon
Yhtye vieraili Icon-kiertueellaan Suomessa, esiintyen Helsingissä 27. lokakuuta 1993 ja 1. maaliskuuta 1994.
Saudi-Arabian Grand Prix 2021
Aika-ajot
Toisessa osiossa Ferrarin Carlos Sainz teki pari ajovirhettä, minkä seurauksena ensimmäinen aikakierros hylättiin ja toisella yrityksellään hän pyörähti. McLarenin Daniel Ricciardolla oli pulmia rengasvalinnassa, mutta varsinainen karsiutuminen tapahtui hänen autonsa rikkouduttua ratakivetyksestä saatuihin vaurioihin.
Icon
Kappaleista Widow, True Belief ja Embers Fire tehtiin myös videot. Yhtye julkaisi helmikuussa 1994 myös EP:n "Seals the Sense".
Kappaleet
Sävellykset ja sanoitukset: Nick Holmes ja Greg Mackintosh.
Saudi-Arabian Grand Prix 2021
Kilpailu
Ennen kilpailun alkua tallit pitivät hiljaisen hetken Williamsin perustajan Frank Williamsin muistolle, joka oli kuollut noin viikkoa ennen osakilpailua. Kilpailun lähdössä Hamilton ja Bottas pitivät kärkipaikkansa, mutta Verstappen joutui väistämään Péreziä, jotta Pérez ei ajaisi hänen peräänsä. Kymmenennellä kierroksella Schumacher menetti autonsa hallinnan ja kolaroi ratavalliin, minkä seurauksena radalle otettiin ensin turva-auto ja ratavallin korjaamistyön pitkittyessä punaiset liput. Päätös vaihtaa punaisiin lippuihin auttoi Verstappenia, koska hän sai tehdä tauon aikana renkaanvaihdon.
Toisen uusintalähdön lähtöruutujärjestyksen osalta tuomaristo kävi kiivasta keskustelua Red Bullin ja Mercedeksen kanssa, mikä ratkesi päätökseen laittaa Alpinen Esteban Ocon kärkipaikalle, Hamilton toiseksi ja Verstappen kolmanteen ruutuun. Lähdössä Ocon ja Hamilton taistelivat, minkä avustamana Verstappen nousi aluksi toiseksi ja ohitti Oconin myöhemmin kilpailun aikana. Kierroksella 22 virtuaalinen turva-auto laitettiin radalle, koska AlphaTaurin Yuki Tsunoda kolaroi Vettelin kanssa ja aiheutti tämän etusiiven rikkoutumisen. Vettelin kilpailu päättyi lopulta keskeytykseen, kun Alfa Romeo Racingin Kimi Räikkönen kolaroi myöhemmin hänen kanssaan. Tämän seurauksena Räikkönen menetti mahdollisuutensa ajaa kilpaa pistesijoituksista, mutta hänen tallikaverinsa Antonio Giovinazzi ajoi pistesijoituksille sijoittumalla kilpailussa lopulta yhdeksänneksi.
Virtuaalisen turva-autotilanteen jälkeen Verstappen ja Hamilton taistelivat kärkipaikasta Hamiltonin ajaessa jatkuvasti liikuteltavaan takasiipeen oikeuttavalla aikaerolla Verstappenin takana. Kierroksella 37 Hamilton yritti ohitusta Verstappenista ja Verstappen esteli Hamiltonia lukkojarrutuksella, mistä hänet määrättiin antamaan sijoitus Hamiltonille, mutta Verstappen hidasti äkillisesti nopealla suoralla rikkoen Hamiltonin etusiiven. Tilanne meni tuomaristoon tutkintaan, minkä seurauksena Verstappen sai estämisyrityksistään yhteensä viidentoista sekunnin aikasakon. Kärkikaksikon takana Bottas nousi vaikeiden uusintalähtöjen jälkeen kolmanneksi, kun hän ohitti autonsa pohjavaurioista kärsineen Oconin pääsuoralla. Hamilton voitti kilpailun, Verstappen oli toinen ja Bottas kolmas.
Marxilainen revisionismi
thumb|[[Eduard Bernsteiniä pidetään yhtenä revisonismin kehittäjistä.]] Revisionismi on termi, jolla on Marxismin piirissä tarkoitettu erilaisia periaatteita ja teorioita, joiden on nähty eroavan merkittävällä tavalla Karl Marxin ajatuksista. Käsitettä ovat useimmiten käyttäneet ne marxilaiset, joiden mielestä uudistukset ovat olleet perusteettomia tai marxismin vastaisia. Termille on siten muodostunut lähinnä negatiivinen merkitys ja harvat marxilaiset ovat kutsuneet itseään revisionisteiksi. Revisionismin vastakäsite marxismissa on dogmatismi.
Revisionismin johtohahmoksi asettui uuskantilaisuudesta vaikutteita saanut marxilainen Eduard Bernstein (1850–1932), jonka mukaan osa Marxin opetuksista oli vanhentunut. Bernstein esitti ajatuksensa vuonna 1899 julkaisemassaan teoksessa Sosialismin edellytykset.
Toinen internationaali tuomitsi useita kertoja revisionismin, mutta revisionisteja ei erotettu internationaalista. Keskelle asettunut Karl Kautsky pyrki sovittelemaan osapuolten välillä. Kansainvälisen työväenliikkeen jakauduttua kommunisteihin ja sosiaalidemokraatteihin Kautsky arvosteli leninismiä.
Suomen sosiaalidemokraattisessa puolueessa Hjalmar Brantingin edustamaa ruotsalaista työväenaatetta pidettiin 1900-luvun alussa liian revisionistisena, koska se ei ollut riittävän vallankumouksellinen. Suomen kommunistisen puolueen luokkakantaisiksi itseään kutsunut vähemmistösiipi piti revisionisteina (puhekielinen muoto "revari") sovittelevamman asenteen omaksuneita enemmistökommunisteja.
Pietarin filharmoninen orkesteri
Pietarin filharmoninen orkesteri on Venäjän vanhin sinfoniaorkesteri. Sen taustayhdistys perustettiin 1802.
Yhdistys järjesti Beethovenin Missa Solemnis kantaesityksen 1824. Neuvostoliiton aikana orkesteri tunnettiin nimellä Leningradin filharmoninen orkesteri, ja sen johtajana toimi 50 vuoden ajan 1938–1988 Jevgeni Mravinski. Ensimmäisen ulkomaanmatkansa orkesteri teki vuonna 1946 Suomeen.
Vuodesta 1988 ylikapellimestarina on toiminut Juri Temirkanov. Orkesterin muita tunnettuja kapellimestareita ovat olleet Serge Koussevitzky ja Nikolai Malko.
Pietarin filharmoninen orkesteri on tehnyt yhteistyötä Kymi Sinfoniettan kanssa vuodesta 2012 lähtien.
Latvian tiedeakatemian rakennus
thumb|Latvian tiedeakatemian rakennus kohoaa korkealle ympäröivien rakennusten yläpuolelle. Latvian tiedeakatemian rakennus on 21-kerroksinen stalinistista arkkitehtuuria edustava pilvenpiirtäjä Latvian pääkaupungissa Riiassa.
Kaupunkisiluettia hallitsevan 111 metriä korkean rakennuksen suunnitteli neuvostoliittolainen arkkitehti Lev Rudnev. Se rakennettiin vuosina 1953–1956. Rakennus oli muiden neuvostotasavaltojen työläisten ja talonpoikien lahja Latvian kansalle. Alun perin se suunniteltiin kolhoosityöläisten taloksi, mutta valmistumisensa jälkeen se lahjoitettiin Latvian tiedeakatemialle. Se edustaa tyyliltään sosialistista realismia ja stalinistista arkkitehtuuria, joka oli silloisessa Neuvostoliitossa suosiossa. Samantapaisia rakennuksia ovat muun muassa Hotelli Ukraina Moskovassa sekä Kulttuurin ja tieteen palatsi Varsovassa.
Rakennuksessa toimii nykyään Latvian tiedeakatemian hallintoelimiä, humanistisia laitoksia, tieteellinen kustantamo, valtion tiedeneuvosto ja muita tutkimusorganisaatioita.
Bruce Rioch
Bruce Rioch (s. 6. syyskuuta 1947 Aldershot, Englanti) on skotlantilainen jalkapallovalmentaja ja entinen pelaaja. Hän oli ensimmäinen Englannissa syntynyt Skotlannin jalkapallomaajoukkueen kapteeni (hänen isänsä oli syntynyt Skotlannissa).
Ura pelaajana
Helmikuussa 1974 Rioch siirtyi Villasta Derby Countyyn ja oli voittamassa samaisella kaudella historiallista liigamestaruutta. Rioch pelasi Evertonissa joulukuusta 1976 syyskuuhun 1977 palaten sitten takaisin Derbyyn. Riidat päävalmentaja Tommy Dochertyn kanssa johtivat Riochin lainapesteihin Birmingham Cityssä joulukuussa 1978 ja Sheffield Unitedissa maaliskuussa 1979.
1979 Rioch jätti Derbyn ja suuntasi Yhdysvaltain jalkapalloliigassa pelanneeseen Seattle Soundersiin. Hän pelasi seurassa vuoteen 1980 saakka ja hänet valittiin NASL-liigan all-star miehistöön kaudella 1980. Lokakuussa 1980 hän jätti Seattlen palaten Englantiin. Rioch lopetti peliuransa Torquay Unitedin pelaajavalmentajana 1984.
Ura valmentajana
Rioch aloitti valmennusuransa Torquay Unitedin pelaajavalmentajana 1982. Tammikuussa 1984 Rioch joutui riitoihin pelaaja Colin Andersonin kanssa ja jätti tehtävänsä. Helmikuussa 1995 hän FC Seattlen päävalmentajaksi, mutta erosi jo syyskuussa ja palasi takaisin Englantiin.
Helmikuussa 1986 Rioch siirtyi Middlesbrough FC:n päävalmentajaksi. Riochin joholla Boro sijoittui kaudella 1986–87 3.divisioonassa toiseksi ja nousi toiseksi korkeimmalle sarjatasolle. Riochin johdolla seura taisteli tiensä aina pääsarjaan saakka, kun se kaudella 1987–88 nousi pääsarjatasolle pudotuspelien kautta. Kausi liigassa ei kuitenkaan sujunut ruusuisesti hyvästä alkukaudesta huolimatta. Loppujen lopuksi Middlesbroughn kohtaloksi tuli putoaminen takaisin 2.divisioonaan. Kausi 1989–90 sujui entistä kehnommin ja Riochin johtama Boro ajautui putoamiskamppailuun nyt 2.divisioonassa. Maaliskuussa 1990 seurajohto sai tarpeekseen ja Rioch sai lähteä joukkueesta.
Huhtikuussa 1990 Rioch siirtyi Millwall FC:n päävalmentajaksi. Hän johdatti seuran 2.divisioonassa viidenneksi ja mukaan nousukarsintoihin, joissa Millwall ei kuitenkaan onnistunut voittamaan. Rioch erosi tehtävästään Millwall-luotsina maaliskuussa 1992.
Toukokuussa 1992 Rioch jatkoi uraansa Bolton Wanderersin päävalmentajana. Riochin johdolla Bolton nousi heti kaudella 1992–93 toiseksi korkeimmalle sarjatasolle, joka uudessa liigasysteemissä oli 1.divisioona. Kaudella 1994–95 Boltonin menestys sai jatkoa kun Rioch johdatti seuran Englannin liigacupin finaaliin ja 1. divisioonan nousukarsintoihin. Liigacupin finaalissa Liverpool FC oli parempi, mutta nousukarsinnoissa Reading FC kaatui jatkoajan jälkeen 4–3 ja Bolton nousi Englannin Valioliigaan. Karsintaottelu jäi Riochin viimeiseksi Boltonissa, sillä hän siirtyi Arsenalin päävalmentajaksi.
Riochin pesti Tykkimiehissä jäi yhteen kauteen. Hänen johdollaan seura sijoittui Englannin Valioliigassa viidenneksi ja selvisi mukaan UEFA Cupiin. Englannin liigacupissa Rioch johdatti Arsenalin välieriin, joissa tuli takkiin Aston Villalta ja FA Cupissa tie puolestaan katkesi jo kolmannella kierroksella ykkösdivisioonassa pelannutta Sheffield Unitedia vastaan.
Huolimatta hyvästä kaudesta Rioch sai potkut aivan kauden 1996–97 alla ajauduttuaan kiistoihin siirtopolitiikasta seurajohdon kanssa. Rioch oli hankkinut kesällä 1995 seuraan hollantilaisen Dennis Bergkampin, joka uhkasi seuraikoni Ian Wrightin asemaa. Riochin toimia ei katsottu hyvällä, vaikka sittemmin Dennis Bergkampista tuli yksi Tykkimiesten suurista tähdistä joukkueen menestysvuosina.
Arsenal-potkujen jälkeen Rioch jatkoi uraansa Stewart Houstonin apulaisvalmentajana Queens Park Rangersissa. Molemmat olivat entisiä Arsenal-miehiä, Houston oli nimittäin toiminut Tykkimiesten apulaisvalmentajana ensin George Grahamin ja sittemmin Riochin alaisuudessa. Pesti QPR:ssa jäi reiluun yhteen kauteen, kun kaksikko sai potkut marraskuussa 1997.
Rioch palasi valmennustehtäviin toukokuussa 1998 siirtyen Norwich Cityn päävalmentajaksi. Riochin johdolla kovin tavoittein varustautunut Norwich ei onnistunut nousemaan Englannin Valioliigaan ja Rioch erosi tehtävistään kauden 1999–2000 jälkeen.
Norwich-pestinsä jälkeen Rioch jatkoi uraansa Wigan Athleticissa. Riochin johdolla rugbykaupungin joukkue oli noussut 1.divisioonassa taistelemaan noususta Valioliigaan. Helmikuussa 2001 Rioch kuitenkin jätti yllättäen tehtävänsä.
Wiganista lähtönsä jälkeen Rioch oli vuosia sivussa valmennustehtävistä. Hänet yhdistettiin Derbyn valmennuskuvioihin kesällä 2003, mutta skotti ei pestiin lähtenyt. Rioch nähtiin tositoimissa vasta kesäkuussa 2005, kun hän siirtyi tanskalaisen Odense BK:n päävalmentajaksi. Riochin johdolla OB sijoittui Tanskan superliigassa hienosti kolmanneksi kaudella 2005–06 ja oli mukana kärkitaistelussa myös seuraavalla kaudella. Maaliskuussa 2007 Rioch kuitenkin erosi tehtävistään vaimonsa sairauden vuoksi. OB voitti myöhemmin samalla kaudella Tanskan cupin.
Kesällä 2008 Rioch palasi valmennustehtäviin allekirjoittaen puolen vuoden sopimuksen Tanskan mestariseura Aalborg BK:n kanssa. Norjaan siirtynyttä Erik Hamrénia tehtävässä seuranneen Riochin aikana AaB ei ole kyennyt edelliskauden kaltaiseen lentoon. Mestarien liigan lohkovaiheessa seura on kärsinyt tappiot jo Villarrealille ja Manchester Unitedille. Tanskan superliigassakin seura on 9 kierroksen jälkeen toiseksiviimeisenä. Lokakuussa Rioch ilmoittikin jättävänsä seuran kunhan hänen sopimuksensa joulukuun lopussa päättyy.
Ylihärmä
Ylihärmä on  entinen Suomen kunta, joka sijaitsi Etelä-Pohjanmaahan kuuluneessa Härmänmaan seutukunnassa, Länsi-Suomen läänissä. Sen asukasluku oli 0 ja pinta-ala oli 0 km², josta 0 km² vesistöjä (31.12.2008). Kunta lakkautui, kun se yhdistyi Alahärmän, Kauhavan ja Kortesjärven kanssa uudeksi Kauhavaksi vuonna 2009. Ylihärmän naapurikunnat olivat Alahärmä, Isokyrö, Kauhava, Lapua, Vöyri-Maksamaa ja Ylistaro.
Nimen synty
Ylihärmän ja Alahärmän seutu on tunnettu Vuohiluomana, Naarasluomana ja myöhemmin Härmänä. Pitäjänjaon yhteydessä otettiin käyttöön nimet Ylihärmä ja Alahärmä.
Esihistoria ja asutuksen syntyminen
Ensimmäiset ihmiset tulivat Ylihärmään jo kivikaudella, mutta pysyvä asutus seudulle tuli vasta 1500-luvulla. Ylihärmä kuului Suur-Kyrön ylimmäiseen neljännekseen ja myöhemmin Lapuan emäpitäjään. Vuonna 1683 seutu perustettiin Lapuan kappeliseurakunnaksi, jolloin asutuksen painopiste oli Alahärmän puoella.
Tervanpolton ansiosta seutu vaurastui 1600-luvulla niin, että asukkaat muodostivat oman saarnahuonekunnan, joka erotettiin Härmästä ja alistettiin Lapualle vuonna 1786.
Ivan Goremykin
Ivan Logginovitš Goremykin (, 8. marraskuuta (J: 27. lokakuuta) 1839 Novgorod – 24. joulukuuta (J: 11. joulukuuta) 1917 Sotši) oli venäläinen poliitikko, joka toimi niin maansa pää- kun sisäministerinäkin. Hän vaikutti Nikolai II:n valtakaudella. Goremykin oli koulutukseltaan lakimies ja asenteeltaan jyrkän konservatiivinen. Hän oli Nikolai II:n ja yksinvaltaisuuden tukija.
Ylihärmä
Kunnan kehittyminen (1868–2009)
Härmä oli puukkojunkkarien ydinaluetta ja yksi tunnetuimimista oli ylihärmäläinen Antti Rannanjärvi, jonka ”Kauhavan ruma vallesmanni” Adolf Hägglund kuitenkin saattoi rautoihin 1860-luvulla. Joitakin vuosia vapautumisensa jälkeen Rannanjärvi puukotettiin kuoliaaksi Yliluoman kylässä.
Ivan Goremykin
Goremykin toimi sisäministerinä 1895–1899, ennen kuin seurasi Sergei Witteä pääministerinä 1906. Hänen jyrkkä uudistustenvastaisuutensa johti konfliktiin ensimmäisen duuman kanssa, ja hänet pakotettiin eroamaan heinäkuussa 1906, jolloin Pjotr Stolypin seurasi häntä. Goremykin toimi pääministerinä myös 1914–1916.
Ylihärmä
Kunnan kehittyminen (1868–2009)
Viimeisinä suurina nälkävuosina 1867–1868 menehtyi 242 ylihärmäläistä, eli noin kymmenen prosenttia pitäjän väestöstä. Suuresta Amerikkaan suuntautuneesta siirtolaisuudesta huolimatta Ylihärmän asukasluku kasvoi nopeasti. Vuonna 1920 Yihärmässä oli noin 3 800 asukasta.
Sisällissodan aikaan Ylihärmä oli muun Etelä-Pohjanmaan tavoin valkoisten tukialuetta. Kenraali Gustaf Mannerheimin perusti ensimmäisen päämajansa talvella 1918 Ylihärmän kirkolle.
Maantiede
oikea|pienoiskuva|228x228px|Kartta nykyisen Kauhavan alueen kuntaliitoksista. Ylihärmään liitettiin alueita mm. Isostakyröstä, Ylistarosta ja Vöyristä. Ylihärmä oli pinta-alaltaan pienehkö kunta Lapuanjoen keskijuoksulla. Maisemakuvansa puolesta se kuuluu Etelä-Pohjanmaan tasankoalueeseen, ja maaston korkeus merenpinnasta vaihtelee 40 metrin molemmin puolin. Etenkin Lapuanjoen varsi on alavaa ja tasaista. Joen länsipuolella lakeuden keskeyttävät paikoin matalat metsän peittämät kumpareet ja kallioiset mäet. Kallioperä on enimmäkseen graniittia, jota peittävät laaksoissa paksut savikerrokset, korkeammilla paikoilla moreeni. Maaston vähäisen kaltevuuden vuoksi Lapuanjoki virtaa Ylihärmän kohdalla hyvin hitaasti, ja alue on varsin tulvaherkkää. Peltojen osuus kunnan kokonaispinta-alasta oli Ylihärmässä suurempi kuin muissa Etelä-Pohjanmaan kunnissa.
Kylät
Haapoja, Keskikunta, Kirkonkylä, Kosola, Pakka, Vesiluoma, Yliluoma, Kangas, Ikola, Ilomäki, Rannanjärvi, Salomaa, Taipale.
Liikenne
Ylihärmän kautta kulkee valtatie 19 Jalasjärveltä Uuteenkaarlepyyhyn (aiemmin kantatie 67). Lähin rautatieasema on Seinäjoki–Oulu-radalla Kauhavalla. Ylihärmän rata rakennettiin Seinäjoki–Oulu-radalta niin kutsutun Kaupin soraradan jatkeeksi Ylihärmän kirkonkylään paikkakuntalaisten talkootyönä vuosina 1949–1951. Henkilöliikenne radalla loppui kuitenkin jo vuonna 1953, ja koko rata purettiin tavaraliikenteen loputtua 2000-luvulla.
Kulttuuri
Ylihärmä on antanut nimensä eteläpohjalaisen Rehupiikles-yhtyeen kappaleelle "Ylihärmä" yhtyeen ensimmäiseltä albumilta Noiruttu Pohojam'maa (1995). Kappaleen pohjana on Scott McKenzien tunnetuksi tekemä "San Francisco (Be Sure to Wear Some Flowers in Your Hair)". Kertosäe suomeksi on: "Jos meinaat mennä Ylihärmään".
Tapahtumat
Ylihärmässä on järjestetty useita suuria kristillisiä kesätapahtumia. Herättäjäjuhlat on järjestetty Ylihärmässä kolme kertaa: 1908 Keskisessä, 1934 sekä 1982. Evankelisuuden evankeliumijuhla järjestettiin Ylihärmässä vuonna 1995.
Ruokakulttuuri
Sekä Ylihärmän että Alahärmän pitäjäruoaksi nimettiin 1980-luvulla perunaloora eli suolasilakasta ja perunaviipaleista tehty silakkalaatikko.
Liikunta ja urheilu
Ylihärmäläisiä urheiluseuroja
Talous
Ylihärmäläisiä työnantajia:
Tunnettuja asukkaita
right|250px|thumb|[[Ylihärmän kirkko]]
Rest In Beat AM
Rest In Beat AM on suomalaislaulaja Robin Packalenin 15. lokakuuta 2021 julkaistu toinen englanninkielinen EP. EP on toinen ja viimeinen osa Packalenin englanninkielistä albumia, jonka ensimmäinen osa Rest In Beat PM julkaistiin joulukuussa 2020.
EP:n julkaisupäivänä sen kappaleista julkaistiin 16 minuuttinen Mitro Boahenen ohjaama lyhytelokuva Robin Packalenin YouTube-kanavalla.
Ben 10: Protector of Earth
Ben 10: Protector of Earth on Ben 10 -animaatiosarjaan perustuva toimintapeli. Pelin kehitti High Voltage Software vuodelle 2007 ja se on saatavilla PlayStation Portablelle, PlayStation 2:lle ja Wiille.
Juoni
Ben 10: Protector Of The Earth seuraa Ben Tennysonin seikkailuja, kun hän löytää rannekkeentapaisen laitteen Omnitrixin, joka antaa Benille kyvyn muuntautua eri muukalaisolennoiksi, joilla jokaisella on erikoiskykynsä. Pelissä on mahdollisuus muuntautua aluksi Heatblastiksi ja Four Armsiksi, jonka jälkeen pelaaja saa lisää olentoja rannekkeeseensa voitettuaan eri kenttien päävastustajat. Muut olennot ovat Cannonbolt, Wildvine, XLR8, sekä Upchuck, jonka saaminen on mahdollista vain Nintendo DS:ssä. Pelissä on yhteensä 14 tasoa ja neljä eri aluetta, kuten Grand Canyon, San Francisco, Seattle ja Mount Rushmore.
Kaljuunakalat
Kaljuunakalat (Dichistiidae, vanhemmissa lähteissä usein Coracinidae) on ahvenkaloihin kuuluva kalaheimo. Heimon lajeja tavataan eteläiseltä Atlantilta ja Intian valtamereltä.
Taksonomia
Kaljuunakaloihin kuuluu kaksi tai kolme lajia yhdessä suvussa. Lajeja ovat kaljuunakala (Dichistius capensis) ja raitakaljuunakala (Dichistius multifasciatus). Monien muiden ahvenkalaheimojen tavoin kaljuunakalojen sukulaisuussuhteet muihin lahkonsa heimoihin ovat osittain epäselvät. Heimon lajit ovat melko läheistä sukua muun muassa hammasahvenille (Sparidae) ja ruoriahvenille (Kyphosidae), joihin ne on aikaisemmin luokiteltu. Kaljuunakalojen on uudemmissa tutkimuksissa esitetty olevan myös melko läheisiä sukulaisia lepakkokaloille (Ephippidae) ja levykaloille (Drepaneidae).
Anatomia
Kaljuunakalat kasvavat suurimmillaan 30–80 cm pitkiksi. Ruumiinrakenteeltaan ne ovat korkeita ja litteitä, suomut ovat melko pienikokoisia. Selkäevän etuosassa on piikikkäitä ruotoja ta takaosassa harjanne. Peräevässä on kolme piikkiä ja pyrstöevä on hieman haarautunut. Hampaat ovat kaljuunakaloilla pienet, uloimpien rivien hampaat ovat käyrät.
Levinneisyys ja elintavat
Kaljuunakaloja tavataan Etelä-Afrikan ja Madagaskarin rannikkojen läheisyydestä. Ne elävät kivikkoisilla ja hiekkaisilla pohjilla sekä murtovedessä että suolaisessa merivedessä. Kalojen ravintoon kuuluvat nilviäiset ja muut selkärangattomat eläimet sekä levä. Sekä kaljuunakala että raitakaljuunakala ovat arvostettuja ruokakaloja eteläisessä Afrikassa että suosittuja urheilukalastuksen kohteita.
Stompin’ Tom Connors
thumb|Stompin’ Tom Connors esiintymässä [[Peterborough (Kanada)|Peterborough’ssa vuonna 2002.]] Charles Thomas ”Stompin’ Tom” Connors O.C. (9. helmikuuta 1936 – 6. maaliskuuta 2013 ) oli kanadalainen folk-laulaja.
Connors syntyi New Brunswickissä teini-ikäisen Isabel Connorsin ja tämän poikaystävän Thomas Sullivanin pojaksi. Hänestä tuli myöhemmin adoptiolapsi. Lempinimen ”Stompin’ Tom Connors” hän otti käyttöön 1. heinäkuuta 1967. Hänen tunnetuimpiin lauluihinsa kuuluvat ”Bud the Spud”, ”Big Joe Mufferaw”, ”The Black Donnellys”, ”Reesor Crossing Tragedy”, ”Sudbury Saturday Night” ja ”The Hockey Song”.
Connorsille myönnettiin vuonna 1993 kunniatohtorin arvo St. Thomasin yliopistosta sekä vuonna 2000 Toronton yliopistosta. Hän sai Kanadan ritarikunnan kunniamerkin vuonna 1996 ja julkaisi kaksi omaelämäkerrallista teosta.
Connorsin musiikki on suurilta osin jäänyt Kanadan ulkopuolella vaille laajaa huomiota. The Greatest Canadian -projektissa hän sijoittui listan 13. sijalle. Hän asui Ontariossa, ja hänen suosikkikitaransa oli hänen vuonna 1956 hankkimansa akustinen Gibsonin Southern Jumbo.
Aasian historia
Tämä artikkeli käsittelee Aasian historiaa. Karkeasti Aasia voidaan jakaa neljään suureen kulttuurialueeseen, joilla on ollut merkittävä historiallinen, sivistyksellinen ja uskonnollinen merkitys: Lähi-itään, Intiaan, Itä-Aasiaan ja Kaakkois-Aasiaan. Näillä alueilla on vallinnut korkeakulttuureita. Viidentenä merkittävänä historiallisena alueena voidaan pitää Unkarista Keski-Aasian kautta Kiinaan ulottuvaa euraasialaista aroaluetta, jolla tärkeä elinkeino on ollut paimentolaisuus. Hevosia käyttäneet paimentolaiset ovat vuosituhansien aikana usein harjoittaneet ryöstelyä, joka suunnattiin varsinkin korkeakulttuureita ja maanviljelysväestöä vastaan.
Lähi-idän historia
thumb|250px|Kartta Aleksanteri Suuren valtakunnasta laajimmillaan noin 330 eaa.
Lähi-idän korkeakulttuurin historian ja samalla maailman varhaisin korkeakulttuuri oli Sumereiden, korkeakulttuuri muinaisessa Mesopotamiassa eli Kaksoisvirtainmaassa. Siellä oli varsin kehittynyt kaupungeissa vallinnut kulttuuri noin 3000 eKr. Sumerilaiset kehittivät nuolenpääkirjoituksen. Myöhemmin Mesopotamian alueella sijainnut valtakunta oli Babylonia, jossa oli kaupunki nimeltä Babylon. Myös Egyptissä oli varhaista korkeakulttuurisivistystä jo kivikaudella. Siellä rakennettiin ensimmäiset pyramidit 2500 eKr. Foinikialaiset, jotka asuivat nykyisen Libanonin alueella ollivat taitavia merenkulkijoita. Heidän toimillansa oli vaikutusta koko Välimeren ympäristössä. Heidän kautta Lähi-Idän alueet yhdistyivät Euroopan alueisiin, kuten Kreikkaan, Aleksanteri Suuren valtakuntaan ja Rooman valtakuntaan. Myös Persian valtakunnalla oli merkitystä Lähi-Idän ja Euroopan välisisten yhteyksien syntymisessä. Persian valtakunta ulottui laajimmillaan nykyisen Turkin alueelta Pohjois-Intiaan.
Maanviljely on ollut ratkaiseva tekijä Lähi-idän sivilisaatioiden nousussa. Monet nykyisin tunnetut merkittävät viljelykasvit on otettu käyttöön Lähi-idässä, ja jalostettu paikallisista luonnonkasveista. Laajamittainen maanviljely kehitettiin Lähi-idässä itsenäisesti, ja kenties ensimmäisenä maailmassa. Maanviljely on tosin kehitetty itsenäisesti eräillä muillakin maapallon alueilla. Lähi-idän maanviljely lienee aloitettu niin sanotun hedelmällisen puolikuun alueella. Sieltä maanviljely ja viljellyt kasvit levisivät muun muassa Egyptiin ja Intiaan, ja saivat aikaan näiden korkeakulttuurit. Useat Lähi-idästä peräisin olevat viljelykasvit levisivät varhain myös Eurooppaan, jossa ne ovat edelleen merkittävimpiä viljelykasveja. Varhaisin Lähi-Idän maatalous kehittyi noin 9000 eKr.
Lähi-idässä on myös tehty merkittävää kehitystyötä pyörän parissa. Yksinkertaisia teloja lienee osattu käyttää muuallakin, mutta varsinainen pyörä, akselilla ja vanteilla varustettu, on keksitty Lähi-idässä. Lähi-idässä on myös todennäköisesti opittu ensin käyttämään metalleja. Nämä keksinnöt kuitenkin hyödyttivät varsinkin arovyöhykkeen paimentolaisia, jotka saattoivat näiden avulla entistä tehokkaammin ryöstellä korkeakulttuureja. Indoeurooppalaiset kielet levisivät Eurooppaan todennäköisesti Lähi-idästä, jossa ne olivat alkujaan paimentolaisten kieliä. Leviämisen mahdollistaneeksi seikaksi on ehdotettu muun muassa maanviljelyä, pyörää ja metalliaseita, tai joitain näihin teknologioihin liittyviä edistysaskelia. Indoeurooppalaiset eivät kuitenkaan ilmeisesti keksineet itse näitä keksintöjä, vaan omaksuivat ne maanviljelykulttuureilta.
Lähi-itä erottui omaksi kulttuurialueekseen islamin noustessa Arabian niemimaan valtakulttuuriksi. Arabit levittivät kulttuuriaan ja uskontoaan sekä itään että länteen, ja monet alueet ja kansat arabialaistuivat. Persiassa säilyi kuitenkin vanhempi persiankielinen kulttuuri, joka tosin islamilaistui ja sai huomattavasti vaikutteita arabeilta. Muita arabivalloituksista huolimatta säilyneitä Lähi-idän ryhmiä olivat esimerkiksi kurdit ja assyrialaiset.
Osmanien valta päättyi Ensimmäisen maailmansodan loppuessa. Samoihin aikoihin Euroopan valtiot aktivoituivat alueella, kun öljyä löytyi Persiasta 1908, ja Saudi-Arabiasta 1938.
Jännite juutalaisten ja palestiinalaisten välillä sekä kiista öljyvarojen hallinnassa ovat pitäneet Lähi-itää konfliktien keskellä jatkuvasti toisesta maailmansodasta alkaen.
Intian ja Etelä-Aasian historia
Varhaisimmat merkit ihmisasutuksesta Intiassa ovat ajalta 400 000–200 000 eaa. Samalta ajalta on löydetty monin paikoin eteläisessä Aasiassa merkkejä ihmisasutuksesta, kuten työkaluja ja kalliomaalauksia.
Pysyvä asutus alkoi noin 7000 eKr. ja samoihin aikoihin alettiin harjoittamaan karjatalouden hoitoa ja opittiin keraamisten astioiden valmistus. Noin 3000 eKr. Punjabin ja Sindhin seudulla oli asutuskeskus, jossa oli tuolloin kirjoitustaito. Ajalla 2500–1600 eKr. kehittyi Harappan kulttuuri eli Indus-kulttuuri, jonka aikana oli merkittäviä kaupankäyntiyhteyksiä Mesopotamiassa sijainneeseen Sumeriin. Harappan kulttuurin aikana Intiassa omaksuttiin kirjoitustaidon lisäksi myös muuta sivistystä, kuten matemaattisia taitoja. Harappan ajan kirjoitukset olivat pohjana myöhemmälle Veda-ajan kirjallisuudelle.
Noin 2000–1000 eKr. Intiaan saapuivat arjalaiset, jotka olivat indoeurooppalainen kansa. He kehittivät uusia sosiaalisia järjestelmiä ja loivat patriarkaalisen perhejärjestelmän. Heidän myötä kehittyi myös Veda-uskonto.
500-luvulla eKr. Persia valloitti useita alueita mukaan lukien osia pohjoisesta Intiasta. Muita Persian valloittamia alueita olivat Aria, Bactria, Hyrkania ja Parthia. Persian ajan jälkeen Intian luoteisosa kuului ensin intialais-kreikkalaiseen kuningaskuntaan ja myöhemmin indoparthialaiseen kuningaskuntaan hieman ennen ajan laskun alkua, johon kuului myös osia nykyisestä Pakistanista ja nykyisestä Afganistanista.
1300–1500-luvuilla Etelä-Intiassa oli kaksi valtakuntaa, joista toinen oli islamilainen Bahmanin sulttaanikunta ja toinen hindulainen Vijayanagar.
Itä-Aasian historia
Kiinasta löydetyt varhaisimmat merkit ihmisen sukulaisista ovat peräisin 770 000 vuoden takaa. Varhaisin Kiinan dynastioista oli Xia-dynastia, joka oli vallassa pronssikaudella noin 2000–1500 ekr. Henanin provinssissa, Anyangissa on tehty arkeologisia löytöjä tältä ajalta. Toinen dynastia oli Shang-dynastia, joka oli voimassa noin 1700 eKr. ja josta on löydetty merkkejä erityisesti Huang Hen kukkuloiden alueelta. Seuraava dynastia oli Zhou-dynastia 1027–221 eKr., joka oli pitkäaikaisin Kiinan dynastioista ja jonka aikana hallinnossa oli esifeodaalisia piirteitä. Tämä aikakausi jaetaan Länsi-Zhoun (1027–771 eKr.) ja Itä-Zhoun (770–221 eKr.) aikakausiin. Gökturkkilaiset kansat perustivat 600-luvulla jkr. ensimmäisen Turkkilaisen kaanikunnan. Tämän valtakunnan hajottua Länsiturkkilaiseen kaanikuntaan ja itäturkkilaiseen kaanikuntaan Kiina valloitti 659 itäturkkilaisen kaanikunnan. Kublai-kaani, joka oli Tšingis-kaanin pojanpoika, perusti Kiinaan Yuan-dynastian 1200-luvulla.
Japanissa on löydetty varhaisimpia viitteitä ihmisen sukulaisista ajalta 200 000 vuotta sitten. Tuolloin Japanin saarten ja Manner-Aasian välillä oli maayhteys. Nykyiminen saapui Japaniin 35 000–30 000 eKr. Japanissa alkoi Jōmon-kausi 10 000 eKr. Tänä aikana valmistettiin saviastioita ja esineitä, jotka koristeltiin tekemällä painanteita nauhoilla ja tikuilla. Myöhemmin Japanissa oli Yayoin kulttuurin aikakausi, jonka paras aika oli 300 eKr.–250 jKr. Tällä aikakaudella saviastioiden valmistusteknikka oli edistyneempää kuin Jōmon-kaudella, mutta saviastioiden koristelu oli vähäisempää. 710–1185 Japanissa vallitsivat Nara- ja Heiankaudet. Tuolloin Japanin pääkaupunki oli Nara ja nykyistä Kiotoa kutsuttiin Heianiksi. Tuona aikana Kiinan vaikutus Japaniin väheni. Näitä kausia seurasi Kamakura-kausi, jonka alussa hallitsijana oli Minamoto Yorimoto. Hänen aikansa jälkeen vallasta riitelivät Kamakura Bakufun ja Kiotossa toiminut keisarillinen hovi. Tämä kausi kesti vuteen 1333. Tätä kautta seurasi Muromachi-kausi, jonka alussa Kioton keisari Go-Daigo syrjäytti Kamakura Bakufun. Ajalla 1550–1850 Japanissa oli aika, josta käytetään nimitystä varhainen moderni Japani.
Kaakkois-Aasian historia
thumb|250px|[[Angkor Wat Pohjois-Kambodžassa 1100-luvulta]]
Itsenäistyminen
Toinen maailmansota ja Japanin valta alueella